turjo4nis/wikipedia-bn-dump-20250701 huggingface dataset:
বুমেরাং নীহারিকা

বুমেরাং নীহারিকা একটি প্রোটোপ্লানেটারি নীহারিকা যা পৃথিবী থেকে ৫,০০০ আলোকবর্ষ দূরে সেন্টারাস নক্ষত্রমন্ডলে অবস্থিত। একে বো টাই নীহারিকাও বলা হয়ে থাকে এবং  
পিজিসি ৩০৭৪৫৪৭ হিসেবে তালিকাভুক্ত হয়। এর তাপমাত্রা হিসেব করা হয়েছে  যা এখন পর্যন্ত বিশ্বের প্রাকৃতিক স্থানগুলোর মধ্যে শীতলতম।

বুমেরাং নীহারিকা একটি নক্ষত্র ব্যবস্থা হিসেবে ধরা হয় যা প্ল্যানেটারি নীহারিকা গ্রহের দশার চতুর্দিকে পাক খাচ্ছে। এর অভ্যন্তরীন গ্যাসের নিঃসরণের ফলে এর গঠন প্রক্রিয়া চলছে যেখানে একজন নক্ষত্র পরবর্তী জীবনে ভর হারিয়ে আলো বিকিরিত করতে থাকে। এই গ্যাসের বহির্গমনের বেগ প্রায় ১৬৪ কিমি/সেকেন্ড এবং ক্রমশ প্রসারিত হচ্ছে কারণ তা মহাশূন্যে হারিয়ে যাচ্ছে; এই গ্যাসের বহির্গমনই নীহারিকার এত কম তাপমাত্রা কারণ।

কেইথ টেইলর ও মাইক স্কারট ১৯৮০ সালে সিডিং স্প্রিং অবজারভেটরি থেকে অ্যাংলো-অস্ট্রেলীয় নভোবীক্ষণ যন্ত্রের মাধ্যমে একে পর্যবেক্ষণপূর্বক 'বুমেরাং নীহারিকা' নাম দেন। স্বচ্ছতার সাথে একে দেখতে অক্ষম হয়ে জ্যোতির্বিদেরা বাঁকানো বুমেরাং-এর ন্যায় নীহারিকাটিকে পর্যবেক্ষণ করেন। ১৯৯৮ সালে হাবল টেলিস্কোপ ব্যবহার করে একে পরিষ্কার দেখা যায় এবং তখন একে অনেকটা প্রতিসম বালিঘড়ি আকৃতির ন্যায় দেখায়।

১৯৯৫ সালে চিলিতে ১৫-মিটারের সুইডিশ-ইএসও সাবমিলিমিটার টেলিস্কোপ ব্যবহার করে জ্যোতির্বিদেরা বুঝতে পারেন যে বিজ্ঞানাগারে তৈরি ব্যতীত এটি এখন পর্যন্ত খুঁজে পাওয়া বিশ্বের শীতলতম স্থান। এর তাপমাত্রা -২৭২ °সে., যা পরম শূন্য (যেকোন তাপমাত্রার সর্বনিম্ন ধাপ) এর চেয়ে মাত্র ১ °সে. উষ্ণ। এমনকি মহাবিস্ফোরণের ব্যাকগ্রাউন্ড গ্লোর তাপমাত্রা -২৭০ °সে পর্যন্ত এই তাপমাত্রার চাইতে উষ্ণ ছিল। সিএমবি শীতল স্থান ব্যতীত এটিই একমাত্র বস্তু যা ব্যাকগ্রাউন্ড রেডিয়েশনের চেয়ে কম তাপমাত্রাধারী।

২০১৩ সালে এএলএমএ রেডিও ইন্টারফেরোমিটার-এর পর্যবেক্ষণ বুমেরাং নীহারিকা সম্পর্কে আরেকটি তথ্য উদ্ঘাটন করেন। বুমেরাং নীহারিকার দৃশ্যমান দ্বৈত লোব একটি বৃহৎ ঠান্ডা গ্যাসের বর্তুল ভলিউম দ্বারা বেষ্টিত যা কেবল সাব-মিলিমিটার রেডিও তরঙ্গদৈর্ঘ্য ব্যবহার করেই দেখা যায়। নীহারিকার বহিঃর্পাশ্ব ধীরে ধীরে উষ্ণ হচ্ছে বলেই ধারণা করা হয়ে থাকে।

তথ্যসূত্র

বহিঃসংযোগ 

 The Boomerang Nebula - The Coolest Place in the Universe?, ESA, 20 February 2003
 Hubble's View of the Boomerang Nebula, 13 September 2005; see also Scattered Light from the Boomerang Nebula
ESA/Hubble-Boomerang Nebula 
SIMBAD, Coordinates and Scientific data. January 4, 2007.

প্রোটোপ্লানেটারি নীহারিকা
সেন্টারাস (নক্ষত্রমণ্ডল)
তারার বিবর্তন
নীহারিকা
ইসলামিক ফাউন্ডেশন বাংলাদেশ

ইসলামিক ফাউন্ডেশন বাংলাদেশ হলো গণপ্রজাতন্ত্রী বাংলাদেশ সরকারের ধর্মবিষয়ক মন্ত্রণালয়ের অধীনস্থ একটি সরকারি প্রতিষ্ঠান যেটি ইসলামের আদর্শ ও মূল্যবোধ প্রচার করে এবং সে সম্পর্কিত কার্যক্রম পরিচালনা করে। ফাউন্ডেশনটির প্রধান কার্যালয় ঢাকায় অবস্থিত, যেটি ৭টি বিভাগীয় কার্যালয়, ৬৪টি জেলা কার্যালয়, ৭টি ইমাম প্রশিক্ষণ কেন্দ্র এবং ২৯টি ইসলামিক প্রচারণা কেন্দ্রের সহায়তায় কার্যক্রমসমূহ বাস্তবায়ন করে। ফাউন্ডেশনটির মহাপরিচালক হলেন প্রতিষ্ঠানটির প্রধান নির্বাহী।

ইতিহাস 

১৯৫৯ সালে বাংলাদেশের ঢাকায় ইসলামের শিক্ষার প্রচার ও প্রসারে দুটি প্রতিষ্ঠান প্রতিষ্ঠা করা হয়। বায়তুল মোকাররম সোসাইটি নির্মাণ করেন বায়তুল মোকাররম জাতীয় মসজিদ () এবং ওলামাগণ, ইসলামি দর্শন, সংস্কৃতি ও জীবন ব্যবস্থাকে মানুষের কাছে সহজে পৌছে দেওয়ার জন্য এবং তা নিয়ে গবেষণার লক্ষ্যে প্রতিষ্ঠা করেন দারুল উলুম। ১৯৬০ সালে দারুল উলুমকে পূর্ব পাকিস্তান ইসলামী একাডেমী নামে নামকরণ করা হয়, যার প্রতিষ্ঠাতা ছিলেন আবুল হাশিম এবং একে করাচি ভিত্তিক সেন্ট্রাল ইন্সটিটিউট অব ইসলামিক রিসার্চ এর একটি শাখা হিসেবে রুপান্তর করা হয়।

মুক্তিযুদ্ধের পর ১৯৭২ সালে, পাকিস্তানি সেনাবাহিনীকে আওয়ামী লীগের বিরুদ্ধে স্বঘোষিত সমর্থন ও সহায়তার জন্য নিষিদ্ধ করা হয় ইসলামিক একাডেমীকে। একাডেমীটিকে সে সময় রাজনীতিকে ইসলামিকরণের জন্য দোষারোপ করা হয়েছিল। বর্তমান সংস্থাটি ১৯৭৪ সালে কার্যকর হয়েছিল, যখন শেখ মুজিবুর রহমান একে আনুষ্ঠানিকভাবে ইসলামিক ফাউন্ডেশন হিসাবে উদ্বোধন করেন।

১৯৭৮ সালের ২০-২২শে মার্চ ফাউন্ডেশনটি ও.আই.সি.'র সৌজন্যে একটি আলোচনা সভার আয়োজন করে, যেখানে বাংলাদেশসহ ১৬টি দেশের প্রতিনিধিগণ উপস্থিত ছিলেন। ১৯৭৯—৮০ সালে ফাউন্ডেশনটির উন্নয়ন নতুন করে গতিবেগ লাভ করে।

মহাপরিচালকদের তালিকা

প্রকাশনা

বই 
মাআরিফুল কুরআন; তাফসীরে উসমানী; সীরাতুল মুস্তফা; সীরাতে খাতামুল আম্বিয়া; নবীয়ে রহমত; যে ফুলের খুশবুতে সারা জাহান মাতোয়ারা

আরও দেখুন 
 বাংলাদেশ মাদ্রাসা শিক্ষা বোর্ড
 বেফাকুল মাদারিসিল আরাবিয়া বাংলাদেশ
 ইসলামী বিশ্ববিদ্যালয়, বাংলাদেশ

তথ্যসূত্র

বহিঃসংযোগ 
 
 ধর্ম বিষয়ক মন্ত্রণালয়, বাংলাদেশ

 
বাংলাদেশ ভিত্তিক ইসলামি সংগঠন
বাংলাদেশের সরকারি প্রতিষ্ঠান
কমনওয়েলথ গেমসে বাংলাদেশ

কমনওয়েলথ গেমসে বাংলাদেশ এ পর্যন্ত ৮বার অংশগ্রহণ করেছে। ১৯৭৮ সালে এডমন্টনে অনুষ্ঠিত কমনওয়েলথ গেমস প্রতিযোগিতায় সর্বপ্রথম অংশগ্রহণ করে। ১৯৯০ সালের পূর্ব-পর্যন্ত দলটি আর অংশগ্রহণ করেনি। এরপর থেকে বাংলাদেশ পুনরায় নিয়মিতভাবে অংশগ্রহণ করে আসছে। এ পর্যন্ত বাংলাদেশ দল ৮বার কমনওয়েলথ গেমসে পদক লাভ করে। সবক’টি পদকই এসেছে শ্যুটিং বিষয়ে।

পদক তালিকা

ক্রীড়া অনুযায়ী পদক 
বাংলাদেশ শ্যুটিং (বন্দুক চালনা ক্রীড়া) ছাড়া অন্য কোন ক্রীড়া/বিভাগে পদক জিততে পারেনি।

পদক বিজয়ী 
কমনওয়েলথ গেমসে বাংলাদেশের সবচেয়ে সফল পদকবিজয়ী ক্রীড়াবিদ হলো আসিফ হোসেন খান, যিনি একটি স্বর্ণ পদক, একটি রৌপ্য পদক ও একটি ব্রোজঞ্জ পদক জিতেছে। এছাডা আব্দুল্লাহ হেল বাকী তিনটি পদক জিতেছে।

আরও দেখুন 
 কমনওয়েলথ অফ নেশনস
 ২০১৪ কমনওয়েলথ গেমস
 অলিম্পিক গেমসে বাংলাদেশ
 বাংলাদেশ জাতীয় ক্রিকেট দল

বহিঃসংযোগ 
 দেশ অনুযায়ী অফিসিয়াল ফলাফল

 
বাংলাদেশে ক্রীড়া
কমনওয়েলথ গেমসে দেশ
মুআল্লাকা

মুআল্লাকা () হচ্ছে আরবি জাহেলি যুগের এক উল্লেখযোগ্য কাব্য সংকলন। তৎকালীন আরবে উকাজ এর মেলা খুব প্রসিদ্ধ ছিল। এই মেলাই কবিরা তাদের কবিতা শোনাতেন। যে কবিতাটি সব থেকে ভালো হত সেই কবিতাটি সোনার হরফে লিখে পবিত্র মক্কার কাবার দরজায় টাঙিয়ে দেওয়া হত। যেহেতু এগুলো টাঙিয়ে রাখা হত তাই এর নাম রাখা হয় মুআল্লাকা। এই কবিতাগুলো কবি হাম্মাদ আর রাবিয়া আব্বাসি যুগ এ সংকলন করেন।

মুআল্লাকার কবিগণ 
 ইমরুল কায়েস
 ত্বরফা বিন আল আবদ
 যুহায়ের বিন আবি সুলমা
 লাবিদ বিন রাবিয়া
 আমর বিন কুলসুম
 হারিস বিন হিল্লিজা
 আনতারা বিন সাদ্দাদ

তথ্যসূত্র 

আরবি সাহিত্য
আরবি কবিতা
মধ্যযুগীয় আরবি কবিতা
গ্যাংটকে গন্ডগোল

গ্যাংটকে গন্ডগোল, সত্যজিৎ রায় রচিত গোয়েন্দা কাহিনী ফেলুদা সিরিজের একটি উপন্যাস।

কাহিনী সংক্ষেপ 
গ্রীষ্মের ছুটিতে তপেশ ওরফে তোপসের সাথে ফেলুদা গ্যাংটকে বেড়াতে আসে। সেখানে তাদের সাথে রহস্যময় ব্যবসায়ী শশধর বোস এবং নিশিকান্ত সরকারের সাথে পরিচয় ঘটে। ফেলুদার সাথে একজন জার্মান ফটোগ্রাফার হেলমুট উংগারের পরিচয় হয়। সে হিপি। কয়েকদিন পর শশধর বোসের ব্যবসার সঙ্গী শিবকুমার শেলভাংকার খুন হন, হেলমুটের আসল পরিচয় জেনে অবাক হয় ফেলুদা ও তোপসে। ড. বৈদ্য প্ল্যানচেটে জানিয়ে দেন কে হত্যাকারী কিন্তু হত্যা রহস্যের তদন্তে নামে ফেলুদা। একটি নির্জন এলাকায় জংগলে ঘেরা বাগানবাড়িতে ফয়সালা হয় শশধর বোস হত্যাকান্ডের। ফেলুদা বলেন শশধর বোস ও 
ডঃবৈদ্য একই লোক প্রথমে ডঃবৈদ্য সেজে শিবকুমার বাবুর বিশ্বাস অর্জন করে, পরে তিনি ডাইভার এর সাথে হাত মিলিয়ে শশধরকে হত্যা করেন। ফেলুদা সবার সামনে তাঁর রহস্য ফাঁস করে দিলে তিনি কোনো রকমে ঘরের বাইরে বের হন। এবং জীপে করে পালান। ফেলুদার অব্যার্থ নিশানায় তাঁর গাড়ির চাকা পাংচার হয়, গাড়িটি গাছের সাথে ধাক্কা মারে। 
শশধর বাবু কীছুদুর দৌড়ে জোঁকের কবলে পড়েন। সেইসঙ্গে ফেলুদা তাকে পুলিশের হাতে তুলে দেন।

পর্দায় 
গ্যাংটকে গণ্ডগোল কাহিনির উপর পর্দায় কোনো চলচ্চিত্র বা টিভি ধারাবাহিক নির্মিত হয়নি। বাদশাহী আংটি নির্মাণের পরে এই কাহিনির ভিত্তিতে চলচ্চিত্র নির্মাণের ভাবনা থাকলেও পরে আর তা নির্মিত হয়নি।

আরো দেখুন 
 ফেলুদা

তথ্যসূত্র

বহিঃসংযোগ 

ফেলুদা ধারাবাহিক
সত্যজিৎ রায়ের রচনাবলী
গোয়েন্দা উপন্যাস
ভারতের পটভূমিতে উপন্যাস
বাক্স-রহস্য

বাক্স-রহস্য, সত্যজিৎ রায় রচিত গোয়েন্দা কাহিনী ফেলুদা সিরিজের একটি উপন্যাস।

কাহিনী সংক্ষেপ 
ধনী ব্যবসায়ী দীননাথ লাহিড়ী রাজধানী এক্সপ্রেসে চলাকালীন তার তল্পিতল্পাসহ বাক্সটি হারিয়ে ফেলেন। মূলত বাক্সটি সিমলাবাসী এক ব্যবসায়ী মিঃ ধমিজার সাথে সেটা বদল হয়ে যায়। তিনি ব্যক্তিগত তদন্তকারী প্রদোষ চন্দ্র মিত্র ওরফে ফেলুদাকে নিয়োগ করেন তার হারিয়ে যাওয়া বাক্স উদ্ধারে করতে। তদন্ত করতে গিয়ে ফেলুদা, তোপসে ও জটায়ু খুঁজে পান বাক্সে ছিল বিখ্যাত ভূ-পর্যটক শম্ভুচরণ বোস লিখিত তিব্বত সম্পর্কে অপ্রকাশিত ভ্রমণকাহিনী অ্যা বেংগলি ইন লামাল্যান্ড-এর পাণ্ডুলিপি। সিধু জ্যাঠার কাছ থেকে ফেলুদা জানতে পারে এই পান্ডুলিপি সাহিত্যের এক অমুল্য সম্পদ। সেদিন ট্রেনে যারা ছিল তাদের সকলের কাছে খোঁজ নিয়ে ফেলুদা নিশ্চিত হয় বাক্স বদল হয়েছে সিমলা নিবাসী ধমীজার সাথে। তারা তিনজন সিমলা রওনা দেন। মাঝপথে দিল্লীতে হোটেলে ফেলুদার ওপর হামলা হয় ও বাক্স ছিনতাই হয়ে যায়। ফেলুদা বুঝতে পারে এতে আরও এমন কিছু যার জন্যে অপরাধীরা এই বাক্স পেতে সক্রিয় হয়ে উঠেছে। লালমোহন বাবু ওরফে জটায়ু আবিষ্কার করেন বাক্সে রাখা সুপুরির কৌটে লুকিয়ে রাখা আছে একটি মহামূল্যবান হীরে। বাক্স আসল মালিকের কাছে দিয়ে দীননাথ বাবুর বাক্সটি নিয়ে ফেরার পথে অজ্ঞাত আততায়ী তাদের পথ আটকায়। বরফে ঢাকা রাস্তায় ছোটখাটো লড়াইয়ের পর ধরা পড়ে আসল অপরাধী।

চলচ্চিত্রে রূপায়ণ 

১৯৯৬ সালে এই গল্পের উপর ভিত্তি করে সন্দীপ রায় একটি চলচ্চিত্র নির্মাণ করেন, যেখানে প্রধান চরিত্রে অভিনয় করেন সব্যসাচী চক্রবর্তী (ফেলুদা), রবি ঘোষ (জটায়ু), শাশ্বত চট্টোপাধ্যায় (তোপসে), অজিত বন্দ্যোপাধ্যায়, বিভূ ভট্টাচার্য।

নাট্যরূপায়ন 
বাক্স রহস্য বেতার নাট্যরূপায়নও হয়। যেখানে কণ্ঠশিল্পী হিসেবে ছিলেন সৌমিত্র চট্টোপাধ্যায় (ফেলুদা), সন্তোষ দত্ত (জটায়ু), বিকাশ রায় (মি. পাকড়াশী) হারাধন বন্দ্যোপাধ্যায় (লাহিড়ী), বিপ্লব চট্টোপাধ্যায় (বিকাশবাবু) প্রমুখ।

আরো দেখুন 
 ফেলুদার গোয়েন্দাগিরি
 এবার কাণ্ড কেদারনাথে
 গোলাপী মুক্তা রহস্য

তথ্যসূত্র 

ফেলুদা ধারাবাহিক
সত্যজিৎ রায়ের রচনাবলী
১৯৭২-এর উপন্যাস
রয়েল বেঙ্গল রহস্য (উপন্যাস)

রয়েল বেঙ্গল রহস্য, সত্যজিৎ রায় রচিত গোয়েন্দা কাহিনী ফেলুদা সিরিজের একটি উপন্যাস। এই উপন্যাসটি ১৯৭৪ সালে প্রকাশিত হয়েছিল।

কাহিনী সংক্ষেপ 
ফেলুদা, তার খুড়তুতো ভাই তোপসে এবং লেখক জটায়ুসহ একটি ধাঁধা সমাধানের জন্য ভুটান সীমানার কাছে এক ধনী জমিদারের দ্বারা আমন্ত্রিত হন, যা গুপ্তধনের সন্ধান দেবে বলে ধারণা করা হয়। কিন্তু পরবর্তীতে জমিদারের ব্যক্তিগত সচিব তড়িতবাবুর রহস্যময় মৃত্যু ঘটে এবং জঙ্গলের গুজব, মানুষখেকো বাঘের উদয় হওয়ায় তা অপ্রত্যাশিত মোড় নেয়। ফেলুদা শুধু ধাঁধাই নয়, বাড়ির লুক্কায়িত ইতিহাস জেনে ফেলে, এবং শেষপর্যন্ত গভীর জংগলে মানুষখেকো বাঘের সম্মুখীন হয় সকলে।

চলচ্চিত্রে রূপায়ণ 

২০১১ সালে এই কাহিনীর উপর ভিত্তি করে সন্দীপ রায় একটি চলচ্চিত্র নির্মাণ করেন, যেখানে প্রধান চরিত্রে অভিনয় করেন সব্যসাচী চক্রবর্তী, পরাণ বন্দ্যোপাধ্যায়, দেবেশ রায়চৌধুরী, সাহেব ভট্টাচার্য, বাসুদেব মুখোপাধ্যায়, বিভূ ভট্টাচার্য প্রমুখ।

আরোও দেখুন 
 ফেলুদার গোয়েন্দাগিরি
 এবার কাণ্ড কেদারনাথে
 গোলাপী মুক্তা রহস্য

তথ্যসূত্র

বহিঃসংযোগ 
 

ফেলুদা ধারাবাহিক
সত্যজিৎ রায়ের রচনাবলী
ভারতের পটভূমিতে উপন্যাস
পশ্চিমবঙ্গের পটভূমিতে উপন্যাস
মোহাম্মদ ইরফান আলী

মোহাম্মদ ইরফান আলী (); (জন্মঃ ১ জুলাই ১৯৮৪) হলেন একজন ভারতীয় সঙ্গীতশিল্পী। তিনি হায়দ্রাবাদে জন্মগ্রহণ করেন এবং অল সেন্ট উচ্চ বিদ্যালয় থেকে তার স্কুল জীবন সম্পন্ন করেন; যেখানে তিনি তার স্কুলের বার্ষিক প্রতিযোগিতা অনুষ্ঠানের শেষে তার গানের প্রতিভা অসাধারণ প্রতিভা প্রকাশ করেন। তিনি "জো জিতা ওহি সুপার স্টার ২" খেতাব বিজয়ী। এছাড়াও তিনি "আমুল স্টার ভয়েস অব ইন্ডিয়া" এবং জি টিভি "এর সা রে গা মা পা" এর অন্যতম সুপরিচিত একজন প্রতিযোগী। তিনি মণি রত্নমের রাবন চলচ্চিত্রে সর্বপ্রথম প্লেব্যাক শিল্পী হিসেবে আত্মপ্রকাশ করেন। এরপর তিনি ২০১১ সালে ইমরান হাশমি অভিনীত মার্ডার ২ এর জনপ্রিয় গান ফির মোহাব্বাতে কণ্ঠ দেন। ইরফান বান্টি ওয়ালিয়ার "লামহা" চলচ্চিত্রের রেহমাত জারা গানের জন্য শ্রেষ্ঠ তরুন উদীয়মান আত্মপ্রকাশকারী শিল্পীর পুরস্কার লাভ করেন।

গান সমূহ

আরও দেখুন
 আসিফ আকবর
 জাভেদ আলী

তথ্যসূত্র

বহিঃসংযোগ 
 Mohammed Irfan Ali Official Website
Facebook page

১৯৮৪-এ জন্ম
জীবিত ব্যক্তি
ভারতীয় গায়ক
২১শ শতাব্দীর ভারতীয় সঙ্গীতশিল্পী
বলিউডের নেপথ্য সঙ্গীতশিল্পী
হায়দ্রাবাদ, ভারতের সঙ্গীতশিল্পী
কর্ণাটকের চলচ্চিত্র সঙ্গীতজ্ঞ
কর্ণাটকের সঙ্গীতশিল্পী
ভারতীয় নেপথ্য গায়ক
উড়ুপি জেলার ব্যক্তি
২১শ শতাব্দীর ভারতীয় গায়ক
সরকারি কেশব চন্দ্র কলেজ

সরকারি কেশব চন্দ্র কলেজ () বাংলাদেশের ঝিনাইদহ জেলার একটি শিক্ষা প্রতিষ্ঠান। এর যাত্রা ১৯৫৯ সালের ২০ই নভেম্বর ঝিনাইদহ শহরের প্রখ্যাত মটরগাড়ী ব্যবসায়ী বাবু কেশব চন্দ্র পাল মহাশয়ের দানপত্রে স্বাক্ষরদানের মাধ্যমে শুরু হয়।

ইতিহাস 
১৯৬০ সালের তৎকালীন ঝিনাইদহ মহকুমার শিক্ষানুরাগী ব্যক্তিবর্গের প্রচেষ্টায় এটি প্রতিষ্ঠিত হয়। তৎকালীন ঝিনাইদহ শহরের বিশিষ্ট সমাজসেবক বাবু কেশব চন্দ্র পাল এই কলেজটির প্রতিষ্ঠাতা পুরষ। তিনি কলেজটির মূলভবন (বর্তমান এটি অধ্যক্ষের কার্যালয় হিসেবে ব্যবহৃত হচ্ছে) ও জমি দান করেন এবং তার নামানুসারে কলেজটির নামকরণ করা হয়। ঝিনাইদহ মহকুমার তৎকালীন এসডিও জনাব এম.কে আনোয়ার (সিএসপি) এই কলেজটি প্রতিষ্ঠায় অগ্রণী ভূমিকা পালন করেন। ১৯৮০ সালে কলেজটি সরকারিকরণ করা হয়।

শিক্ষা কার্যক্রম 
বর্তমানে প্রতিষ্ঠানটিতে উচ্চ মাধ্যমিক, ডিগ্রি, ১৪টি বিষয়ে স্নাতক ও ৫টি বিষয়ে স্নাতকোত্তর শ্রেণীতে সর্বমোট ১২০০০ ছাত্রছাত্রী কে পাঠদান করা হচ্ছে।

বিভাগসমূহ 

 এইচ.এস.সি
 বিজ্ঞান বিভাগ 
 বাণিজ্য বিভাগ
 মানবিক বিভাগ
 বাংলা বিভাগ
 পদার্থবিজ্ঞান বিভাগ
 রাষ্ট্রবিজ্ঞান বিভাগ
 ইংরেজি বিভাগ
 দর্শন বিভাগ
 গণিত বিভাগ
 রসায়ন বিভাগ
 অর্থনীতি বিভাগ
 ব্যবস্থাপনা বিভাগ
 ইতিহাস ও সাংস্কৃতি বিভাগ
 উদ্ভিদ বিজ্ঞান বিভাগ
 হিসাব বিজ্ঞান বিভাগ
 প্রণিবিজ্ঞান বিভাগ

সহশিক্ষা কার্যক্রম 
পাঠ গ্রহণের পাশাপাশি শিক্ষার্থীরা বাংলাদেশ ন্যাশনাল ক্যাডেট কোর, রোভার স্কাউট, গার্ল-ইন-রোভার এবং রেডক্রিসেন্ট এর মতো সমাজসেবামূলক কাজের সাথে সম্পৃক্ত। তাছাড়া এ প্রতিষ্ঠানের শিক্ষার্থীরা নিয়মিতভাবে স্থানীয় এবং জাতীয় পর্যায়ে খেলাধুলা ও সাংস্কৃতিক অনুষ্ঠানে অংশগ্রহণ করে থাকে।

চিত্রশালা

প্রাক্তন শিক্ষার্থী ও শিক্ষক 

 মোঃ মসিউর রহমান - ঝিনাইদহ-২ আসনের ৪ বার নির্বাচিত সংসদ সদস্য।

তথ্যসূত্র 

ঝিনাইদহ জেলার মহাবিদ্যালয়
১৯৬০-এ প্রতিষ্ঠিত শিক্ষাপ্রতিষ্ঠান
১৯৬০-এ পূর্ব পাকিস্তানে প্রতিষ্ঠিত
বাংলাদেশের সরকারি মহাবিদ্যালয়
জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
রাহাত ফাতেহ আলী খান

রাহাত ফাতেহ আলী খান (, () (জন্ম: ডিসেম্বর ৯, ১৯৭৪) হলেন একজন পাকিস্তানি সঙ্গীত শিল্পী; যিনি প্রাথমিকভাবে মুসলিম সুফি হিসেবে ভক্তিমুলক গান গাইতেন। তিনি ওস্তাদ নুসরাত ফাতেহ আলী খানের ভাতিজা এবং ওস্তাদ ফররুখ ফতেহ আলী খানের পুত্র। এছাড়াও তিনি পুরাণখ্যাত কাওয়ালি শিল্পী ফাতেহ আলী খানের নাতি হন। কাওয়ালি ছাড়াও, তিনি গজল গাইতেন এবং অন্যান্য মৃদু সঙ্গীতেও খ্যাতি রয়েছে। তিনি বলিউডের জনপ্রিয় একজন নেপথ্য সঙ্গীতশিল্পী হিসেবে সুপরিচিত। তাঁর গাওয়া প্রথম বাংলা গান 'তোমার-ই নাম লেখা' এবং গানটি লিখেছেন বাংলাদেশি গীতিকার রবিউল আউয়াল। গানটি গেয়ে তিনি বাংলাদেশে বেশ প্রশংসিত হন।

প্রাথমিক জীবন
রাহাত পাকিস্তানের পাঞ্জাব প্রদেশের ফয়সালাবাদে (পূর্বে লায়ালপুর নামে পরিচিত) কাওয়ালী এবং শাস্ত্রীয় ঐতিহ্যগত সঙ্গীতশিল্পীদের একটি পরিবারে জন্মগ্রহণ করেন।] তিনি ফারুখ ফাতেহ আলী খানের সন্তান। তিনি তার চাচা শাস্ত্রীয় সঙ্গীত ও কাওয়ালী শিল্পী নুসরাত ফাতেহ আলী খান এর কাছ থেকে সঙ্গীতের তালিম লাভ করেন।

কর্মজীবন

রাহাতকে তার চাচা ওস্তাদ নুসরাত ফাতেহ আলী খান কর্তৃক কাওয়ালী সঙ্গীতের ঐতিহ্যেকে ধারণ করার লক্ষ্যে তৈরী করেন এবং মাত্র তিন বছর বয়স থেকে তিনি তার চাচা ও পিতার সাথে গাওয়া শুরু করেন।

ডিস্কগ্রাফি

একক

অ্যালবাম
<div style="font-size: 95%">

তথ্যসূত্র

বহিঃসংযোগ 

 
 [ Rahat Fateh Ali Khan Biography] All Music Guide

১৯৭৪-এ জন্ম
জীবিত ব্যক্তি
পাকিস্তানি সঙ্গীতশিল্পী
উর্দু নেপথ্য সঙ্গীতশিল্পী
বলিউডের নেপথ্য সঙ্গীতশিল্পী
পাঞ্জাবি ব্যক্তি
শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কার বিজয়ী
শ্রেষ্ঠ পুরুষ নেপথ্য কণ্ঠশিল্পী বিভাগে আইফা পুরস্কার বিজয়ী
শ্রেষ্ঠ পুরুষ নেপথ্য কণ্ঠশিল্পী বিভাগে স্ক্রিন পুরস্কার বিজয়ী
ফয়সালাবাদের ব্যক্তি
পাকিস্তানি গায়ক
পাকিস্তানি চলচ্চিত্রের সঙ্গীতশিল্পী
পাকিস্তানি কাওয়ালি শিল্পী
পাঞ্জাবি ভাষার সঙ্গীতশিল্পী
উর্দু ভাষার সঙ্গীতশিল্পী
ফতেহ আলি খানের পরিবার
আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী
মুসলিম
ডবল ফেলুদা

ডবল ফেলুদা, সত্যজিৎ রায় রচিত গোয়েন্দা কাহিনী ফেলুদা সিরিজের একটি বই।

কাহিনী সংক্ষেপ 
ডবল ফেলুদা হল দুটি ফেলুদা কাহিনীর সমাহার। অপ্সরা থিয়েটারের মামলা ও ভূস্বর্গ ভয়ংকর এই দুটি উপন্যাস নিয়ে রচিত সত্যজিৎ রায়ের এই বইতে ফেলুদাকে দুই জায়গায় তদন্তে দেখা যায়। প্রথম উপন্যাসে ফেলুদা কলকাতায় একটি থিয়েটার কর্মীর নিখোঁজ ও খুনের রহস্য সমাধান করে ঘরে বসে। তাকে এই তদন্তে সাহায্য করে তোপসে ও লালমোহন গাঙ্গুলি। অন্য উপন্যাসের পটভূমি কাশ্মীর। সেখানে বেড়াতে গেলে একজন অবসরপ্রাপ্ত বিচারকের হত্যার কিনারা করে ফেলুদা।

আরোও দেখুন 
 ডবল ফেলুদা (চলচ্চিত্র)

তথ্যসূত্র 

ফেলুদা ধারাবাহিক
ডাঃ মুনসীর ডায়রি

ডাঃ মুনসীর ডায়রি, সত্যজিৎ রায় রচিত গোয়েন্দা কাহিনী ফেলুদা সিরিজের একটি গল্পের বই।

কাহিনী সংক্ষেপ 
একটি ডাইরিকে কেন্দ্র করে কাহিনী আবর্তিত হয়।

চলচ্চিত্রে রূপায়ণ 
২০০০ সালে এই গল্পের উপর ভিত্তি করে সন্দীপ রায় টিভি চলচ্চিত্র নির্মাণ করেন, যা ইটিভি বাংলা চ্যানেলে প্রচারিত হয়। এই চলচ্চিত্রটিতে প্রধান চরিত্রে অভিনয় করেন সব্যসাচী চক্রবর্তী, শুভেন্দু চট্টোপাধ্যায়, শাশ্বত চট্টোপাধ্যায়, দ্বীপঙ্কর দে, শংকর চক্রবর্তী, কৌশিক সেন, অরিন্দম শীল, ব্রততী বন্দ্যোপাধ্যায়, বিভূ ভট্টাচার্য।

আরোও দেখুন 
 ফেলুদার গোয়েন্দাগিরি
 এবার কাণ্ড কেদারনাথে
 গোলাপী মুক্তা রহস্য

বহিঃসংযোগ

তথ্যসূত্র 

ফেলুদা ধারাবাহিক
সত্যজিৎ রায়ের রচনাবলী
শকুন্তলার কণ্ঠহার

শকুন্তলার কণ্ঠহার, সত্যজিৎ রায় রচিত গোয়েন্দা কাহিনী ফেলুদা সিরিজের একটি বই।

কাহিনী সংক্ষেপ 
ফেলুদা, তোপসে এবং লালমোহন বাবু  লক্ষ্ণৌ ভ্রমণ করতে গিয়ে হেক্টর জয়ন্ত বিশ্বাসের সঙ্গে পরিচয় হয়। জয়ন্তবাবু ফেলুদা বাহিনীকে তার বাড়িতে এক পার্টিতে আমন্ত্রণ করেন। জয়ন্তবাবুর শাশুড়ি প্রাক্তন খ্রিস্টান  অভিনেত্রী শকুন্তলা দেবীর একটি মূল্যবান কন্ঠহার এই পার্টিতে চুরি হয়। এই চুরির তদন্তে  জড়িয়ে পড়ে ফেলুদা। তদন্ত চলাকালে জয়ন্তবাবুর বন্ধু  সুকিয়াস খুন হন। এই কাহিনীতে জয়ন্তবাবুর কন্যা মেরি শীলা বিশ্বাসের একটা ভূমিকা রয়েছে।

তথ্যসূত্র 

ফেলুদা ধারাবাহিক
ভূস্বর্গ ভয়ংকর

ভূস্বর্গ ভয়ংকর, সত্যজিৎ রায় রচিত গোয়েন্দা কাহিনী ফেলুদা সিরিজের একটি ছোট গল্প।

কাহিনী সংক্ষেপ 
এই ক্ষেত্রে, ফেলুদা এবং তার দল কাশ্মীরের শ্রীনগরে যান এবং তারা সেখানে একটি রহস্য খুঁজে পান। যেখানে বিচারক রহস্যময় অবস্থায় মারা যায়। পরে ফেলুদা বিচারক হত্যাকারীকে খুঁজে বের করতে যারা তার অসাধারণ মস্তিষ্ক ব্যবহার করে। এই প্রধান রহস্য মধ্যে আরও অনেক উপ চক্রান্ত আছে। স্বাভাবিকভাবেই ফেলুদা রহস্য সমাধান করে।

আরোও দেখুন 
 ডাঃ মুনসীর ডায়রি
 গোরস্থানে সাবধান!
 গ্যাংটকে গন্ডগোল

তথ্যসূত্র 

ফেলুদা ধারাবাহিক
গোরস্থানে সাবধান!

গোরস্থানে সাবধান! সত্যজিৎ রায় রচিত গোয়েন্দা কাহিনী ফেলুদা সিরিজের একটি উপন্যাস।

কাহিনী সংক্ষেপ 
একটি গোরস্থান, কিছু খুন, আর রহস্যে মোড়া কিছু ঘটনাকে কেন্দ্র করে কাহিনী আবর্তিত হয়। রহস্যটি শুরু হয়েছিল একটি মূল্যবান ঘড়ি নিয়ে।

চলচ্চিত্রে রূপায়ণ 

২০১০ সালে এই কাহিনীর উপর ভিত্তি করে সন্দীপ রায় একটি চলচ্চিত্র নির্মাণ করেন, যেখানে প্রধান চরিত্রে অভিনয় করেন সব্যসাচী চক্রবর্তী, সাহেব ভট্টাচার্য, বিভূ ভট্টাচার্য।

আরোও দেখুন 
 ফেলুদার গোয়েন্দাগিরি
 এবার কাণ্ড কেদারনাথে
 গোলাপী মুক্তা রহস্য

বহিঃসংযোগ

তথ্যসূত্র 

ফেলুদা ধারাবাহিক
সত্যজিৎ রায়ের রচনাবলী
গোঁসাইপুর সরগরম

গোঁসাইপুর সরগরম (১৯৭৬), সত্যজিৎ রায় রচিত গোয়েন্দা কাহিনী ফেলুদা সিরিজের একটি বই।

কাহিনী সংক্ষেপ 
জীবন মল্লিক গোঁসাইপুর জমিদারের একমাত্র ছেলে। তার বাবা কলকাতার ব্যবসায়ী। এদিকে আত্মারাম বাবু গোঁসাইপুর জমিদারি দখল করার চক্রান্ত করেন। তিনি জমিদার ও জীবনের মাঝে ঝামেলা বাঁধাতে সমর্থ হন। ফলশ্রুতিতে জমিদার মানসিক রুগীতে পরিণত হন। জীবন মল্লিক এরূপ পরিস্থিতিতে রহস্য উদ্ধার করতে গোয়েন্দা ফেলুদার শরণাপন্ন হন।

অভিযোজন 
গোঁসাইপুর সরগরম উপন্যাসকে উপজীব্য করে ১৯৯৬ সালে সন্দীপ রায়ের পরিচালনায় টিভি চলচ্চিত্র নির্মিত হয়, যেখানে সব্যসাচী চক্রবর্তী, রবি ঘোষ, শ্বেতা চ্যাটার্জী, ভারতী দেবী, সত্য বন্দ্যোপাধ্যায়, দিব্য ভট্যাচার্য প্রমুখ অভিনয় করেন।
এই গল্পটি নিয়ে প্রথম থিয়েটার তৈরি করে দিশারী বার্ণপুর । এই থিয়েটার টি মঞ্চস্থ করার আগে নাট্য সংস্হার পক্ষ থেকে সত্যজিৎ রায়ের লিখিত অনুমতি নেওয়া হয়। এই নাটক প্রথম মঞ্চস্থ হয় ১৯৮৩ সালে বার্ণপুর ভারতী ভবনে। পরে আরো দুটো শো হয়। কলকাতায় এই নাটকের শো হলে তিনি দেখতে যাবেন এই মিউজিক তিনি তৈরি করবেন বলে সত্যজিৎ রায় ইচ্ছা প্রকাশ করেছিলেন। যদিও সেটা বাস্তবায়ন হয় নি।

আরোও দেখুন 
 ফেলুদা
 ফেলুদার গোয়েন্দাগিরি
 জয়বাবা ফেলুনাথ

তথ্যসূত্র 

ফেলুদা ধারাবাহিক
১৯৭৬-এর উপন্যাস
সত্যজিৎ রায়ের রচনাবলী
ভারতে পটভূমি উপন্যাস
হত্যাপুরী

হত্যাপুরী (১৯৭৯), সত্যজিৎ রায় রচিত গোয়েন্দা কাহিনী ফেলুদা সিরিজের একটি অপরাধ উপন্যাস। ভারতের ওড়িশা রাজ্যের পুরী শহরে কাহিনীর পটভূমি হওয়ায় এর শিরোনাম হত্যাপুরী।

কাহিনী সংক্ষেপ
জুনের তাপ ও ​​কলকাতার আর্দ্রতায় (সাথে আরোও ঘন ঘন বিদ্যুৎ ব্যর্থতা) বিরক্ত হয়ে প্রদোষ চন্দ্র মিত্র (ফেলুদা), তোপসে ও লালমোহন বাবু ওরফে জটায়ু অবকাশ যাপনের জন্য পুরী যান। কিন্তু সেখানের সবাই তো আর ছুটি কাটাতে আসেনি।

জনাব ডিজি সেনের, বয়স্ক ভদ্রলোক, পুঁথি সংগ্রহ করার শখকে কেন্দ্র করে রহস্য আবর্তিত হয়। তিনি একজন প্রকৃত সংগ্রাহক এবং প্রত্যাশিত ক্রেতাদের কাছ থেকে লোভনীয় প্রস্তাব প্রত্যাখ্যান করেন। তবে, একদল লোক তার সংগ্রহ থেকে সবচেয়ে মূল্যবান পাণ্ডুলিপি চুরি করার মনস্থির করে। কাহিনীতে একটি বড় মোড় নেয় যখন চুরির মূল সন্দেহভাজন হত্যা হয়।

আরোও দেখুন
 ফেলুদা
 ফেলুদার গোয়েন্দাগিরি
 জয়বাবা ফেলুনাথ

তথ্যসূত্র

ফেলুদা ধারাবাহিক
১৯৭৯-এর উপন্যাস
সত্যজিৎ রায়ের রচনাবলী
ভারতে পটভূমি উপন্যাস
পুরী জেলা
ওড়িশার সংস্কৃতি
ভারতের পটভূমিতে উপন্যাস
চেরামান পেরুমল

চেরামান পেরুমল (; ) হল দক্ষিণ ভারতের চেরা রাজবংশের শাসকদের রাজ-উপাধি। তিনি পাক-ভারত উপমহাদেশের সর্বপ্রথম ইসলাম ধর্ম গ্রহণকারী ব্যক্তিI নির্ভরযোগ্য সূত্রে তিনি একজন সাহাবা, যিনি ভারত থেকে গিয়ে মুহাম্মাদ সা. এর কাছে ১৭ দিন অবস্থান করেন।

কিংবদন্তি 
চেরামন পেরুমলের নিরুদ্দেশ হয়ে যাওয়া নিয়ে অনেক উপকথা প্রচলিত থাকলেও অধিকাংশেরই নির্ভরযোগ্য তথ্যসূত্র নেই। এর মধ্যে যে সকল উপকথা গুলো অধিক নির্ভরযোগ্য তার মধ্যে অন্যতম একটি হল চেরামনের মক্কায় গিয়ে নবী মুহাম্মদের কাছে মুসলমান হওয়ার ঘটনা, যে সম্পর্কে সাহাবী আবু সাঈদ খুদরী থেকে প্রাপ্ত একটি হাদীসও রয়েছে। তিনি এক পুর্নিমা রাতে চন্দ্র দিখন্ডিত হতে দেখেন। পরে কেরালায় আগত আরব বনিকদের থেকে নবী মুহাম্মদ ও তার চন্দ্র দিখন্ডিত করার মুজিযার কথা যানতে পেরে তিনি মুহাম্মদকে দেখতে উদগ্রীব হয়ে ওঠেন। অবশেষে নিজ রাজ্য ভাগ করে দিয়ে তিনি মক্কায় চলে যান। আবু সাঈদ খুদরীর বর্ণনায়, তিনি নবী মুহাম্মদকে দক্ষিণ ভারতের বিখ্যাত আদার আচার উপহার দেন। ভারতীয় এক বাদশাহ কর্তৃক তৈরি সেই আচার সংক্রান্ত একটি হাদিসও রয়েছে, যা প্রখ্যাত সাহাবী আবু খুদরী (রা) হতে বর্ণিত এবং হাদিসটি হাকিম (রা) তার "মুস্তাদরাক" নামক কিতাবে সংকলন করেছেন। চেরামান পেরুমল হযরত আবু বকর সিদ্দিক (রা) এবং আরও অনেক প্রখ্যাত সাহাবার উপস্থিতিতে হযরত মুহাম্মদ (সা) এর নিকট ইসলাম ধর্ম গ্রহণ করেন এবং নবী তার নাম রাখেন তাজউদ্দিন। সতোরো দিন তিনি নবী মুহাম্মদের সাথে থাকেন।তিনি সাহাবী মালিক বিন দীনার-এর বোন রাজিয়াকে বিবাহ করেন। এরপর মালিক বিন দিনারকে সাথে নিয়ে মাতৃভূমিতে ফেরার পথে ওমানে মৃত্যুবরণ করেন এবং সেখানেই সমাহিত হন।  মৃত্যুর পূর্বে তার দেয়া শেষ ইচ্ছা অনুযায়ী সাহাবী মালিক দীনার ভারতে এসে চেরমন রাজার জন্মভূমি কেরালার মেথেলায় ভারতের প্রথম জামে মসজিদ, চেরামন জুম্মা মসজিদ নির্মাণ করেন, যা বহু কাল ধরে এখনো ঐতিহাসিক নিদর্শন হিসেবে সম্পূর্ণ অক্ষত অবস্থায় সেখানে সংরক্ষিত রয়েছে।

আরও দেখুন 
 চেরামন পেরুমল উপকথা

তথ্যসূত্র

উৎস
 Roman Karur, Dr. Nagaswamy R., (1995), Brahadish Publications, Chennai
 India's President makes a visit to the mosque , Hindu.com
 The Land of the Permauls. Cochin, Its Past and Its Present 1863. Chapter 2. Page 44, The Last "Permaul." Dr. Francis Day.

চেরা রাজ্য
ত্রিশুরের ইতিহাস
পুরুষ সাহাবা
অনারব সাহাবা
আওরাহ

ইসলামিক শরীয়াহ অনুসারে, আওরাহ বা সতর  , ,  ) হল মানব শরীরের সে সকল অংশ যেগুলো অপরের সামনে ঢেকে রাখা বাধ্যতামুলক। নারী পুরুষ লিঙ্গ, বয়স ও সম্পর্কভেদে আওরাহর পরিমাণে পার্থক্য রয়েছে।

শব্দতত্ত্ব 
আওরা শব্দটি মূলত আরবি আওর ধাতু থেকে এসেছে যার অর্থ অপরিপক্কতা, অসম্পূর্ণতা, ত্রুটি, দূর্বলতা, নগ্নতা| সবচেয়ে বেশি যে অর্থটি ব্যবহৃত হয় তা হল নগ্নতা এটি ব্যবহারিকভাবে দুইটি অর্থ প্রকাশ করে,
 নগ্নতা, লজ্জা এবং
 যুবতী নারী 
পাকিস্তানে ব্যবহৃত আওরাত শব্দটিও আওরাহ থেকে উৎপন্ন হয়েছে যার দ্বারা মহিলাদেরকে বুঝানো হয়| এছাড়া তুর্কি ভাষায়, মহিলা এবং স্ত্রী উভয় অর্থেই পৃথকভাবে শব্দটি ব্যবহূত হয়।

কুরআনে আওরাহ'র বিবরণ 
কুরআনে আওরাহ শব্দটি কেবল নারী বা লজ্জা অর্থে সীমাবদ্ধ থাকে নি| বরং সূরা নূর এবং সূরা আল-আহযাবের বিভিন্ন স্থানে শব্দটি বিভিন্ন অর্থে প্রয়োগ করা হয়েছে।
"হে মুমিনগণ! তোমাদের দাসদাসীরা এবং তোমাদের মধ্যে যারা প্রাপ্ত বয়স্ক হয়নি তারা যেন তিন সময়ে তোমাদের কাছে অনুমতি গ্রহণ করে, ফজরের নামাযের পূর্বে, দুপুরে যখন তোমরা বস্ত্র খুলে রাখ এবং এশার নামাযের পর। এই তিন সময় তোমাদের দেহ খোলার সময়। এ সময়ের পর তোমাদের ও তাদের জন্যে কোন দোষ নেই। তোমাদের একে অপরের কাছে তো যাতায়াত করতেই হয়, এমনি ভাবে আল্লাহ তোমাদের কাছে সুস্পষ্ট আয়াতসমূহ বিবৃত করেন। আল্লাহ সর্বজ্ঞ, প্রজ্ঞাময়।"

পুরুষ ও মহিলাদের আওরার পার্থক্য

পুরুষ 
ইসলামের ভাষ্যমতে, পরিনত বয়সে পুরুষদের জন্য আওরাহ হল নাভির উপর থেকে হাঁটুর নিচ পর্যন্ত অংশ৷ তবে আওরাহ হাঁটু পর্যন্ত কি না তা নিয়ে বিজ্ঞজনদের মধ্যে বিতর্ক রয়েছে৷ শাফেঈ, মালিকি ও হাম্বলি ফিকহ অনুসারে পুরুষদের জন্য হাঁটু আওরাহর অন্তর্ভুক্ত নয়, অপরদিকে হানাফি ফিকহে হাঁটুর অন্তর্ভুক্তির পক্ষে মত দেওয়া হয়েছে৷ কিন্তু গোরালির নিচ পর্যন্ত লম্বা পাজামা, প্যান্ট বা কাপড় পড়া স্পষ্টভাবে নিষিদ্ধ৷

মহিলা 
মহিলাদের আওরাহ তুলনামূলক জটিল একটি বিষয় এবং পরিস্থিতি সাপেক্ষে তা বিভিন্ন হয়| দৈনন্দিন প্রার্থনা বা নামাযের সময় আওরাহ হল মুখমন্ডল ও হাতের কবজি ছাড়া বাকি অংশ| স্বামী স্ত্রী পরস্পর নির্জনে থাকার সময় পরস্পরের জন্য আওরাহর কোন বিধিনিষেধ নেই| তবে ব্যক্তিগতভাবে একলা থাকার সময় নারী পুরুষ উভয়কেই যৌনাঙ্গ ঢেকে রাখতে বলা হয়েছে, বিশেষ কিছু ক্ষেত্র ছাড়া যেমন একাকী স্নান ও শৌচকাজের সময়| মাহরাম পুরুষদের সামনে সাবালিকা মেয়ে ও পরিণত বয়স্কা মহিলাদের জন্য আওরাহ হল মুখমন্ডল এবং হাতের কবজি পর্যন্ত অংশ ছাড়া দেহের বাকি অংশ|

আরও দেখুন 
 বোরকা
 ওড়না

তথ্যসূত্র

বহিঃসংযোগ 
ইসলামি পোশাক (নারী)
ইসলামে শালীনতা